हिन्दी-आभा*भारत (https://www.हिन्दी-आभाभारत.com): 21 दिवसीय लॉक डाउन के बाद कराहती मानवता
21 दिवसीय लॉक डाउन के बाद कराहती मानवता
चल पड़े हो
तो कट ही जाएगा
धीरे-धीरे दुरूह सफ़र,
विचलित है हृदय
21 दिवसीय लॉक डाउन के बाद
घर की ओर जाते
पैदल ग़रीबों की ख़बर।
कमाल की हिम्मत है
हालात और
कोरोना वायरस से लड़ने की,
तुम्हें कौन समझाए
नियम-क़ानून, जुगत
महामारी से लड़ने की।
तुम हो भारत की
तथाकथित शान,
सरकार के समक्ष
अपनी बेबसी का
क़िस्सा न सुनाकर
बचाए रखते हो
अपना अमूल्य स्वाभिमान।
हो तुम वंचित
साधनहीन सर्वहारा
ग़रीब मेहनतकश,
तुमसे समाज का
साधनसंपन्न वर्ग
हद तक नफ़रत करता है
तड़कती है उसकी नस-नस।
तुम्हें मिलनेवाली
सरकारी राहत का
विरोध करता है
तुम बोझ हो पृथ्वी पर
तुम गंदगी-बीमारी-अपराध
फैलाते हो,
अर्थव्यवस्था पर
बोझ बढ़ाते हो।
मैं भी तुम्हारी
नशाखोरी, अशिक्षा
अनावश्यक शौक
ग़ुलामी की आदत
फिज़ूलख़र्ची की प्रवृत्ति से
बहुत चिढ़ता हूँ,
मन ही मन ख़ूब कुढ़ता हूँ।
आज मैं लानत भेजता हूँ
समाजसेवियों
देशभक्तों को
विदेश में फँसे
भारतियों को लाने हेतु
हवाई जहाज़ उपलब्ध है,
अफ़रातफ़री के माहौल में
घरों को लौटते
सैकड़ों किलोमीटर के
दुस्साहसी सफ़र पर
महानगरों से पैदल निकले
बच्चे, बूढ़े, जवान
कँधों पर लादे बच्चे-सामान
इन्हें पुलिस का
डंडाराज उपलब्ध है।
मत चलना
सरकारी सड़क पर
सड़क छील देगी
पाँवों की खाल
पुलिस उधेड़ देगी
भूखे-सूखे तन की चमड़ी,
क्योंकि तुम्हारे पास नहीं है
धेला-दमड़ी।
सड़क से उतरकर
चलना मिट्टी-घास पर
सूनी सपाट
कुछ मीटर की दूरी पर
राह में ज़रुर मिलेंगे कुछ लोग
पूछेंगे रोटी-पानी
बच्चों को दूध
भात-दाल
करते रहना हाथों की धुलाई
लंबी है लड़ाई
कोरोना महामारी,
मुसीबत में रखना नंबर साथ
जीत लेंगे बाज़ी हम भी
मानवता अब तक न हारी।
पर 3/28/2020 12:00:00 am
लेबल: 21 दिवसीय लॉक डाउन, कराहती मानवता, कविता, कोरोना वायरस
अनीता सैनी 3/28/2020 06:49:00 pm
आपकी इस प्रविष्टि् के लिंक की चर्चा रविवार(२९-०३-२०२०) को शब्द-सृजन-१४"मानवता "( चर्चाअंक - ३६५५) पर भी होगी।
Kamini Sinha 3/29/2020 12:28:00 pm
बिलकुल सही ,दिल द्रवित हो उठा आपकी रचना पढ़कर ,एक एक शब्द गहरा मर्म लिए ,सादर नमन आपको
SUJATA PRIYE 3/29/2020 03:14:00 pm
बेहद खूबसूरत एवं मार्मिक प्रस्तुति
Onkar 3/29/2020 03:16:00 pm
Sudha devrani 3/29/2020 11:53:00 pm
सच में बड़ी विचारणीय स्थिति है आखिर यही है हमारी औकात .....इस डिजिटल दुनिया में हम अभी भी वहीं के वहीं हैं बेघर असहाय और पैदल।दो वक्त की रोटी की जुगत में भटकते...
बहुत ही हृदयस्पर्शी मार्मिक सृजन।
'एकलव्य' 4/01/2020 01:31:00 am
मन की वीणा 4/02/2020 09:25:00 pm
हृदय स्पर्शी स्तरीय ।
सार्थक सृजन।
yashoda Agrawal 4/30/2020 04:12:00 pm
आपकी लिखी रचना ब्लॉग "पांच लिंकों का आनन्द" में शुक्रवार 01 मई 2020 को साझा की गयी है......... पाँच लिंकों का आनन्द पर आप भी आइएगा....धन्यवाद!
सुशील कुमार जोशी 5/01/2020 10:08:00 am
सार्थक रचना।
शुभा 5/01/2020 10:36:00 am
वाह!रविन्द्र जी ,एक-एक शब्द सटीक !
अपने गाँव ,अपने घर पहुँचे लोग कितना सुकून महसूस कर रहे होंगे ..।
वह एक शांत सुबह थी जेठ मास की जब बरगद की छांव में स्फटिक - शिला पर बैठा वह सांस्कृतिक अभ्युदय की कथा ...
पतझड़ को दया न आयी
क़ातिल दंगाई तुम कहाँ हो?
एक जागरण ऐसा भी हो - एक जागरण ऐसा भी हो संसार के होने का यही ढंग है यहाँ कहीं विषाद कहीं उमंग है चिताएँ जलती हैं जहाँ निकट ही उत्सव मनता है देखे इस दुनिया के विचित्र रंग ह...
पैले थियो घाम-छाया दुवै सराबरी / गीता त्रिपाठी - '{{KKGlobal}} {{KKRachna |रचनाकार= गीता त्रिपाठी |अनुवादक= |संग्रह=द...' के साथ नया पृष्ठ बनाया *नया पृष्ठ* {{KKGlobal}} {{KKRachna |रचनाकार= गीता त्रिपा...
1781 हम-क़दम का एक सौ इक्कीसवाँ अंक ..शलभ - सादर अभिवादन संहारक का कार्य है संहार करना पर कोई स्वयं का बलिदान देता है उस बलिदानी शलभ को नमन एक पुस्तक के पन्ने से.. "शमा का काम तो जलने का ही है लेकिन पर...
मदारी मान लिया हमने तू ही भगवान है बाकी कहानियों के किरदार हैं और हम तेरे बस तेरे ही जमूरे हैं - *बहुत से हैं पूरे हैं दिख रहे हैं साफ साफ कि हैं फिर किसलिये ढूँढ रहा है जो अधूरे हैं क्षय होना और सड़ जाने में धरती आसमान का ...
तम्बाकू सी मोहिनी ..... लम्बे-चौड़े पात - कभी गांव में जब रामलीला होती और उसमें राम वनवास प्रसंग के दौरान केवट और उसके साथी रात में नदी के किनारे ठंड से ठिठुरते हुए आपस में हुक्का गुड़गुड़ाकर बारी-बा...